જોકે ઝુકુરી નામની એક જપાની કંપનીએ ડિઝાઇનર બ્લુટૂથ ફ્રેમવાળા સનગ્લાસિસ બનાવ્યા છે જેના લીધે ફેવરિટ સનગ્લાસિસ ખોવાઈ જવાની નોબત ક્યારેય નહીં આવે. આ ગ્લાસિસમાં નાનકડાં સોલર પાવર્ડ બ્લુટૂથ સેન્સર્સ લગાવેલાં છે જેને સ્માર્ટફોન સાથે લિન્ક કરવાનાં હોય છે. ત્યાર બાદ અગર આ ગ્લાસિસને તમે ક્યાંય ભૂલી જશો તો એ ગ્લાસિસથી ૧૬ ફૂટ, ૩૨ ફૂટ અને ત્યાર બાદ ૫૦ ફૂટ અંતરે જશો એટલે ફોનમાં એક અલર્ટ મેસેજ આવશે. આથી તમે આ ગ્લાસિસને ભૂલી નહીં શકો. વળી આ ગ્લાસિસમાં ઘર અને ઑફિસ જેવાં સ્થાનોનું સેટિંગ પણ કરી શકાય છે જેના લીધે તમે ઘરની અંદર કે ઑફિસમાં જ ફરતા હશો ત્યારે આ ગ્લાસિસનો અલર્ટ ઑફ થઈ જશે. આ ગ્લાસિસમાં ઍપલની આઇબીકોન બ્લુટૂથ ટેક્નૉલૉજી છે જેને કારણે એ ફક્ત આઇફોનનાં અમુક મૉડલ્સ સાથે જ ચાલે છે. ગ્લાસિસની ફ્રેમ ફેમસ ટોમ ફોર્ડ બ્રૅન્ડની બનાવવામાં આવી છે.